L'ELIANA CELEBRA EL MES DELS MAJORS
Sin fecha

L’Eliana celebrarà durant tot abril el Mes dedicat als Majors amb una completa programació d’activitats lúdiques-socioculturals per a aquest sector de la població, amb la finalitat de millorar el seu benestar i qualitat de vida i de destacar els valors que les persones majors poden transmetre a la societat.

La inauguració tindrà lloc el divendres, 17 d’abril, a les 18.00 h. en el Centre Sociocultural, amb una exposició dels treballs realitzats en els tallers formatius pels jubilats i pensionistes des de la seua creació fins ara. També s’exhibiran una sèrie de fotografies on els majors reflectiran les seues activitats i inquietuds i es faran diverses a entrevistes a algunes persones majors de l’Eliana. L’acte acabarà amb la degustació d’un vi d’honor per a tots els assistents.

El dijous, 23 d’abril, a les 12.00 hores hi haurà una exhibició de gimnàstica i balls de saló en la Plaça del País Valencià a la qual seguirà un menjar de germanor en el Poliesportiu Municipal, després de la qual es procedirà al lliurament de trofeus en diverses especialitats. Per a aquest menjar és necessari la recollida prèvia de tiquets el mateix dia de l’esdeveniment, a partir de les 11.00 h. en l’Ajuntament.

Un dels punts forts de la programació és l’organització d’un viatge cultural a Barcelona, que tindrà lloc els dies 27 i 28 d’abril. Les inscripcions es poden fer, del 17 al 23 d’abril, en el Centre Sociocultural, en horari de 08.00 a 11.00 h.

A més està prevista una conferència sobre el benefici de les proteïnes vegetals, el dilluns 20 d’abril, a les 18.30 h. en la Llar del Jubilat i una altra sobre la cura de la pell al divendres, 24 d’abril, a les 17.00 h. en el mateix lloc.

El diumenge, 26 d’abril, a partir de les 18.00 h. l’Ajuntament celebrarà un espectacle musical amb ball i berenar per als assistents en el Centre de Formació de Persones Adultes de l’Eliana.

Els actes es tancaran el dijous, 30 d’abril, a les 11.00 h. amb una xarrada-col·loqui per part de l’equip tècnic de l’Associació d’Alzheimer de València i l’especial testimoniatge per part d’un veí de l’Eliana afectat per aquesta malaltia. També actuarà el cor Veus de la Memòria, compost per membres de la pròpia associació i reconegut pel poder  terapèutic de la música en les persones que pateixen aquesta malaltia.

PROGRAMA

DIVENDRES 17 d’ABRIL- INAUGURACIÓ DEL MES DELS MAJORS.

Exposició de totes les activitats realitzades en els tallers formatius pels jubilats i pensionistes des de la seua creació fins ara.

Entrevistes a alguns majors del nostre municipi.

Difusió de fotografies on es reflecteixen les seues activitats i inquietuds.

LLOC: CENTRE SOCIOCULTURAL

VI D’HONOR: 18.00H

DILLUNS 20 D’ABRIL

CONFERENCIA “EL BENEFICI DE LES PROTEINES VEGETALS “ .

LLOC: LLAR DEL JUBILAT HORA: 18.30H

DIJOUS 23 D’ABRIL

1.- EXHIBICIÓ DE GIMNÀSTICA. EXHIBICIÓ DE BALLS DE SALÓ

LLOC: PLAZA DE L’AJUNTAMENT HORA: 12.00H

2.- DINAR DE GERMANOR

LLOC: POLIESPORTIU MUNICIPAL HORA: 14.00H

PRÈVIA RECOLLIDA DE TIQUETS el dia 23 d’abril, a partir de les 11.00h , en l’Ajuntament.

DIVENDRES 24 D’ABRIL

CONFERÈNCIA “CUIDA’T A través DE LA TEUA PELL”

LLOC: LLAR DEL JUBILAT HORA: 17.00H

DIUMENGE 26 D’ABRIL

ESPECTACLE MUSICAL / BALL / BERENA PER AlS ASSISTENTS

LLOC: SALA POLIVALENT DE L’EPA HORA: 18.00H

DILLUNS 27 I DIMARTS 28

VIATGE CULTURAL A BARCELONA

LLOC: Plaça del Mercat

HORA D’EIXIDA: 7.00H INSCRIPCIONS: DEL 13 Al 23 D’ABRIL, de 8.00h a 11:00h en el Centre Sociocultural.

DIJOUS 30 D’ABRIL

XARRADA-COL·LOQUI per part de l’EQUIP

TÈCNIC DE L’ASSOCIACIÓ D’ALZHEIMER DE VALÈNCIA Testimoni per part d’un veí de l’Eliana, afectat per aquesta malaltia ACTUACIÓ DEL COR “VEUS DE LA MEMÒRIA”

Compost per membres de l’Associació d’Alzheimer de València LLOC: SALA POLIVALENT DEL CENTRE EPA

HORA : 11.00h a 13.00h

CLOENDA